**Mântuirea prin iubire**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În viața ce-o trăim zi după zi

Și o slăvim mai mulți în poezii

Începem, chiar de prunci, prin a sorbi

Iubirea mamei, fără a vorbi...

Și ne hrănim cu dragostea ei pură

Până cuvinte scaldă a noastră gură

Cu focul viu al rostului de-aici:

Iubirea ce topește sloiuri reci!

Când anii se adună peste noi,

Trăim iubirea pură doar în doi...

La flacăra ei sacră ne-ncălzim,

Doar inimile le mai auzim

Cum într-o simfonie-și potolesc

Setea de dragoste și ce e pământesc.

Dar timpul curge și viața ne duce

Spre locul unde ne-nchinăm la cruce

Și-acolo luminați de-acea credință

Că este-n noi și ne stă în putință

Iubirea s-o lăsăm drept moștenire...

Sufletu-i gata pentru mântuire!